rejauldu/bengali-wikipedia huggingface dataset:
অতিক্রিয়াশীল সহমহামারি ( বা Synergistic epidemic) বলতে কোনও জনসমষ্টির মধ্যে একই স্থানে ও একই সময়ে বিদ্যমান দুই বা ততোধিক মহামারির গুচ্ছবদ্ধতা ও আন্তঃক্রিয়ার পরিণামে মাত্রাতিরিক্ত রোগীর সৃষ্টি হবার ঘটনাকে বোঝায়। জৈবিক দৃষ্টিকোণ থেকে কোনও জনসমষ্টির বহুসংখ্যক রোগীর মাঝে আন্তঃক্রিয়া ঘটলে এবং এসব ব্যক্তি গুচ্ছবদ্ধ হয়ে বসবাস করলে তাদের মধ্যে অনেকের দেহে দুই বা ততোধিক রোগের উপস্থিতি দেখা দেয়, যে ব্যাপারটিকে অতিক্রিয়াশীল মহামারি বলে নির্দেশ করা যায়। আবার, জৈবিক আন্তঃক্রিয়া ও গুচ্ছীভবনের বাইরেও সামাজিক ও পরিবেশগত কারণেও (যেমন দারিদ্র্য, অস্বাস্থ্যকর পরিবেশ, জলবায়ু পরিবর্তন, বায়ুদূষণ, স্বাস্থ্যসেবায় আর্থসামাজিক বৈষম্য, সামাজিক কাঠামোগত সহিংসতা, ইত্যাদি) অতিক্রিয়াশীল সহমহামারির সৃষ্টি হতে পারে।  মার্কিন চিকিৎসা নৃবিজ্ঞানী মেরিল সিঙার ১৯৯০-এর দশকে মার্কিন যুক্তরাষ্ট্রের অবহেলিত জনসম্প্রদায়ে এইডস ও যক্ষ্মা রোগের মহামারির সম্মিলনে সৃষ্ট অবস্থাটির বর্ণনা দিতে গিয়ে অতিক্রিয়াশীল সহমহামারি পরিভাষাটি ব্যবহার করেন। তিনি মহামারি সৃষ্টিকারী প্রতিটি রোগকে সংকীর্ণ দৃষ্টিকোণ থেকে আলাদা করে না দেখে এগুলিকে জৈবিক, সামাজিক ও পরিবেশগত দৃষ্টিভঙ্গি থেকে সামগ্রিকভাবে পর্যবেক্ষণ করে জনস্বাস্থ্যের উপর এদের সম্মিলিত নেতিবাচক প্রভাবের উপরে জোর দেন। দুইটি মারাত্মক রোগ একই সময়ে হলেই সেটিকে অতিক্রিয়াশীল সহমহামারি বলা হয় না। অতিক্রিয়াশীল সহমহামারির আলোচনাতে আলোচ্য সম্প্রদায়ে বিভিন্ন অস্বাস্থ্যকর অবস্থা ও রোগের ঘনীভবন, এগুলির মধ্যকার আন্তঃক্রিয়া এবং একই সাথে এগুলির নেপথ্যের আর্থ-সামাজিক-পরিবেশগত কারণগুলি একত্রে আলোচিত হয় এবং এগুলির সামষ্টিক নেতিবাচক প্রভাব অধ্যয়ন করা হয়।  উদাহরণস্বরূপ, করোনাভাইরাস রোগ ২০১৯ (কোভিড-১৯) একটি সংক্রামক ব্যাধি হলেও এতে সেসব রোগীর মৃত্যুর ঝুঁকি বেশি, যাদের পূর্ব থেকেই উচ্চ রক্তচাপ, মেদবাহূল্য বা অতিস্থূলতা, মধুমেহ রোগ, হৃৎরক্তবাহিকার রোগ, দীর্ঘমেয়াদী শ্বাসযন্ত্রীয় রোগ ও কর্কট রোগ বা ক্যান্সার বিদ্যমান। এর সাথে আর্থ-সামাজিক বৈষম্যজনিত কারণে সঠিক সময়ে সঠিক স্বাস্থ্যসেবার স্বল্প খরচে সহজলভ্যতার অভাবও বিশেষ বিশেষ জনসম্প্রদায়ের রোগীদের মৃত্যুর ঝুঁকি বহুগুণে বাড়িয়ে দেয়। এজন্য কোনও কোনও বিশেষজ্ঞ করোনাভাইরাস রোগকে একটি স্বতন্ত্র বৈশ্বিক মহামারি হিসেবে না দেখে এটিকে একটি বৈশ্বিক অতিক্রিয়াশীল সহমহামারির অংশ হিসেবে গণ্য করা উচিত বলে মনে করেন।   তথ্যসূত্র   বিষয়শ্রেণী:মহামারি
পান্ডা পিঁপড়া (Euspinolia militaris) হলো  হাইমেনোপটেরা পর্ব ও Mutillidae পরিবারের অন্তর্ভুক্ত একপ্রকার কীট  পান্ডার মত দেখতে হলেও এই পোকা যাকে পান্ডা পিঁপড়া বলা হলেও সে আসলে পিঁপড়া নয়, এটি একপ্রকার বোলতা।   বৈশিষ্ট্য এটি এক ধরনের বোলতা যার দেহ সাদা-কালো এবং যার গোল কালো চোখ রয়েছে। এদেরকে ভেল্ভেট পিঁপড়া ও বলা হয়। পান্ডা পিঁপড়া পাওয়া যায় চিলি এবং আর্জেন্টিনার শুষ্ক অঞ্চলে। এরা পিপড়াদের মত কলোনি তৈরি করে না বরং বোলতাদের মতই একা থাকে। পান্ডা পিঁপড়ার সাদা-কালো রঙ শুধু তাদের স্ত্রী প্রজাতির মধ্যেই দেখা যায়। স্ত্রী পান্ডা পিঁপড়া উড়তে পারে না। ডানার বদলে তাদের রয়েছে ভয়ানক এক হুল যা ফোটালে অবর্ণর্নীয় ব্যথা হয়। এই হুলের কারণেই তাদের আরেকটা নাম রয়েছে, “গরুর খুনে পিঁপড়া”। তারা গায়ের রঙের মাধ্যমে অন্য প্রাণীদের এই বিষাক্ত হুল থেকে সাবধান করে দেয়। পুরুষের হুল থাকে না কারণ এই হুল মূলত পরিবর্তিত ডিম পাড়ার অঙ্গ। পুরুষ পান্ডা পিঁপড়া দেখতে সাধারণ বোলতার মতই। তাদের ডানা রয়েছে যার ফলে সে উড়তে পারে। যৌন মিলনের সময় পুরুষ স্ত্রীকে পিঠে করে উড়ে বেড়ায়। মিলন শেষে স্ত্রীকে মাটিতে নামিয়ে দেয়। স্ত্রী পিঁপড়া মাটিতে অন্য কোন পোকার বাসা খুজে বের করে সেখানে ডিম পাড়ে। ডিম ফুটে বের হয়ে পান্ডা পিঁপড়ার বাচ্চারা ওই বাসার পোকাগুলোর ডিম খেয়ে ফেলে।  তথ্যসূত্র
নাচানে () ভারতের মহারাষ্ট্র রাজ্যের রত্নগিরি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নাচানে শহরের জনসংখ্যা হল ৯২৩৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে নাচানে এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
বাংলাদেশ ক্রিকেট দল ২০০৭ সালের ৪ থেকে ১০ ফেব্রুয়ারি পর্যন্ত জিম্বাবুয়েতে ৪ ম্যাচের একটি ওডিআই সিরিজ খেলে। বাংলাদেশ ৩-১ ব্যবধানে একদিনের আন্তর্জাতিক সিরিজ জয়ী হয়।   দলীয় সদস্য  বাংলাদেশবাংলাদেশ স্কোয়াড, ক্রিকইনফোজিম্বাবুয়ে ১ম ওডিআই-এর জন্য জিম্বাবুয়ে স্কোয়াড, ক্রিকইনফো২য় ওডিআই-এর জন্য জিম্বাবুয়ে স্কোয়াড, ক্রিকইনফো৩য় ওডিআই-এর জন্য জিম্বাবুয়ে স্কোয়াড, ক্রিকইনফো৪র্থ ওডিআই-এর জন্য জিম্বাবুয়ে স্কোয়াড, ক্রিকইনফো হাবিবুল বাশার (অ)  শাহরিয়ার নাফীস  আব্দুর রাজ্জাক  আফতাব আহমেদ  মাশরাফি মুর্তজা  মেহরাব হোসেন জুনিয়র  মোহাম্মদ আশরাফুল  মোহাম্মদ রফিক  মোহাম্মদ শরীফ  মুশফিকুর রহিম (উই)  সাকিব আল হাসান  শাহাদাত হোসেন  তামিম ইকবাল  তাপস বৈশ্য  তুষার ইমরান প্রসপার উতসেয়া (অ)  গ্যারি ব্রেন্ট  চামু চিভাভা  এলটন চিগুম্বুরা  টেরি ডাফিন  অ্যান্থনি আয়ারল্যান্ড  ফ্রাইডে কাস্টেনি  হ্যামিল্টন মাসাকাদজা  ক্রিস্টোফার এমপফু  তাফাদজওয়া মুফামবিসি (উই)  এড রেইন্সফোর্ড  ভুসি সিবান্দা  শন উইলিয়ামস  কিথ দাবেঙ্গা  ব্রেন্ডন টেলর  স্টুয়ার্ট ম্যাটসিকেনিয়েরি   ওডিআই সিরিজ    ১ম ওডিআই    ২য় ওডিআই    ৩য় ওডিআই    ৪র্থ ওডিআই    তথ্যসূত্র    উৎস    প্লেফেয়ার ক্রিকেট অ্যানুয়াল  উইজডেন ক্রিকেটার্স অ্যালমানাক  বিষয়শ্রেণী:২০০৭-এ বাংলাদেশী ক্রিকেট বিষয়শ্রেণী:বাংলাদেশ ক্রিকেট দলের জিম্বাবুয়ে সফর বিষয়শ্রেণী:২০০০-০১ থেকে জিম্বাবুয়ের ক্রিকেট মৌসুম
মহীপুর হাজী মহসীন সরকারি কলেজ জয়পুরহাট জেলার অন্যতম সেরা শিক্ষা প্রতিষ্ঠান। এই প্রতিষ্ঠানটির রয়েছে এক সমৃদ্ধ ও গৌরবোজ্জ্বল ইতিহাস। ১৯৬৯ খ্রিস্টাব্দে মজলুম জননেতা মাওলানা আব্দুল হামিদ খান ভাসানী আল্লামা ইকবালের নামে কলেজটি প্রতিষ্ঠা করেন। পরে দানবীর হাজী মহসিনের নামে এর নামকরণ করেন। ভাসানীর স্বপ্ন ছিল এই প্রতিষ্ঠানটিকে কৃষি বিশ্ববিদ্যালয়ে রূপান্তর করা। কিন্তু তার স্বপ্ন পূরনের আগেই তিনি মৃত্যুবরণ করেন, যে কারণে আজও তার স্বপ্ন পূরণ হয়নি! শিক্ষাপ্রতিষ্ঠানটি ১৯৮২ সালে রাষ্ট্রায়ত্ত করা হয়। বর্তমানে শিক্ষাপ্রতিষ্ঠানটি  জাতীয় বিশ্ববিদ্যালয় এর অন্তর্ভুক্ত দেশের ঐতিহ্যবাহী এবং উত্তরাঞ্চলের স্বনামধন্য শিক্ষাপ্রতিষ্ঠান। প্রতিষ্ঠানটির কলেজ কোড ২৮০২।   ইতিহাস  মজলুম জননেতা মওলানা ভাসানী দীর্ঘকাল যাবত পাঁচবিবি উপজেলার আটাপুর ইউনিয়নে  বসবাস করেন। এবং পরবর্তীতে তিনি রাজনৈতিক ক্ষমতা পেলে বাংলাদেশের স্বাধীনতা যুদ্ধের ও পূর্বে এই কলেজটি প্রতিষ্ঠিতা করেন। যা পরবর্তীতে স্বাধীনতা যুদ্ধের পরে  জাতীয়করণ করা হয়। প্রতিষ্ঠাকালীন ও প্রথম সরকারি অধ্যক্ষ হিসাবে দায়িত্ব পালন করেন মফিজউদ্দিন সরকার। মওলানা ভাসানীর আস্থাভাজন আব্দুল হাফিজ সরকার কলেজটি প্রতিষ্ঠায় গুরুত্বপূর্ণ ভূমিকা পালন করেন।।   অনুষদসমূহ  সুন্দর মনোরম পরিবেশে অবস্থিত মহীপুর হাজী মহসীন সরকারি কলেজটি। গাছ- গাছালি, ফুলের বাগান, বকুলতলা,বটগাছ, মসজিদ, বিশাল বড় মাঠ ও ক্যাম্পাস,সুদৃশ্য গেট, কলেজ বাস, প্রাচীন ভবন ও ভবন সমষ্টি সহ নতুন আধুনিক ভবন এসব মিলে সুন্দর একটি কলেজে পরিণত হয়েছে ইতিহাস সমৃদ্ধ এ প্রতিষ্ঠানটি।  মহীপুর হাজী মহাসীন সরকারি কলেজে বর্তমানে ডিগ্রী, স্নাতক এবং স্নাতকোত্তর চালু রয়েছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ১৪টি বিষয়ে স্নাতক ও ১০টি বিষয়ে স্নাতকোত্তর পড়ানো হয়। স্নাতক পর্যায়ের বিষয়গুলোর মধ্যে রয়েছে:   কলা অনুষদ   বাংলা  ইংরেজি  ইসলামের ইতিহাস ও সংস্কৃতি  দর্শন   সমাজিক বিজ্ঞান অনুষদ   রাষ্ট্রবিজ্ঞান  অর্থনীতি   বাণিজ্য অনুষদ   একাউন্টটিং  ম্যানেজমেন্ট   বিজ্ঞান অনুষদ   গণিত  পদার্থ বিজ্ঞান  রসায়ন  উদ্ভিদবিদ্যা  প্রাণিবিদ্যা  ভূগোল ও পরিবেশ   আরও দেখুন  মহীপুর হাজী মহসিন সরকারি কলেজের ওয়েবসাইট   তথ্যসূত্র   বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মুহাম্মদ মহসিনের নামাঙ্কিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জয়পুরহাট জেলার মহাবিদ্যালয় বিষয়শ্রেণী:রাজশাহী বিভাগের কলেজ
নুরুল কবীর একজন বাংলাদেশী সাংবাদিক, লেখক, কলাম লেখক, সম্পাদক এবং সংবাদকর্মী। তিনি ইংরেজি দৈনিক দ্য নিউ এজের সম্পাদক। নৈর্বাচনিক স্বৈরতন্ত্র ও গণতন্ত্রের সংগ্রাম এবং দ্য রেড মাওলানা তার দুটি আলোচিত বই।   শিক্ষা  নূরুল কবীর ১৯৮৩ সালে ঢাকা বিশ্ববিদ্যালয়ের ইংরেজি বিভাগ থেকে স্নাতক ও একই বিশ্ববিদ্যালয় থেকে ১৯৮৪ স্নাতকোত্তর ডিগ্রি অর্জন করেন। এছাড়াও, ১৯৮৮ সালে যুক্তরাজ্যের থম্পসন ফাউন্ডেশনে সাংবাদিকতা বিভাগে অধ্যয়ন করেন এবং ২০০৪ সালে যুক্তরাষ্ট্রের হাওয়াই এলাকা হাওয়াই বিশ্ববিদ্যালয় অধিভুক্ত ইস্ট-ওয়েস্ট সেন্টারে সাংবাদিকতা অধ্যয়ন করে জেফারসন ফেলোশিপ ভূষিত হন।   আন্দোলনে সক্রিয় ভূমিকা  নূরুল কবীর ঢাকা বিশ্ববিদ্যালয়ে তার ছাত্র জীবনের সময়, বামপন্থী ছাত্র নেতা এবং কর্মী ছিলেন, যিনি ১৯৮৩ সালে স্টুডেন্ট কমিটি অব অ্যাকশন ফর ডেমোক্রেসি গঠনে সক্রিয় ভূমিকা পালন করেছিলেন; যে কমিটি আশির দশকে সামরিক শাসনের বিরুদ্ধে লড়াইয়ে একটি নিষ্পত্তিমূলক ভূমিকা পালন করে।   সাংবাদিকতা  নূরুল কবীর দ্য নিউ এজের সম্পাদক, যেটি বাংলাদেশের সবচেয়ে খোলামেলা নিরপেক্ষ প্রতিবেদনের সংবাদপত্রের মধ্যে একটি। নূরুল কবীর তার সম্পাদকীয় নীতির জন্য অত্যন্ত সম্মানিত। তিনি সাপ্তাহিক বুধবারের সম্পাদক ছিলেন। তিনি তার সরাসরি সাংবাদিকতা এবং সাহসী রাজনৈতিক মতামতের জন্য পরিচিত। এছাড়া কবি ও লেখক হিসেবে তিনি একাধিক বই লিখেছেন, দেশে এবং বিদেশে অসংখ্য রচনা প্রকাশ করেছেন এবং আঞ্চলিক, জাতীয় ও আন্তর্জাতিক সম্মেলনগুলিতে অনেক বক্তব্য পেশ করেছেন।  বাংলাদেশে সামরিক শাসনের বিরোধিতা এবং গণমাধ্যমের স্বাধীনতা রক্ষায় সোচ্চার থাকার কারণে কবির বেশ কয়েকবার আক্রমণের শিকার হন। ২০০৭/৮ সালে তার দুটি পা ভেঙে যায় এবং মোটরবাইকে করে বন্দুকধারীরা তাকে ধাওয়া করেছিল।   নির্বাচিত প্রকাশনা   দ্য রেড মাওলানা (২০১২)  নৈর্বাচনিক স্বৈরতন্ত্র ও গণতন্ত্রের সংগ্রাম (২০১২)  কটুকথা-(সাক্ষাতকারের সংগ্রহ) (২০১৪)  '' ডিসপোসিং অব অ্যা ডিক্টেটর : রি-ভিজিটিং অ্যা ম্যাগনিফিসেন্ট ম্যাস আপরেইজিং আফটার ফিফটি ইয়ারস (২০২০)   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী মার্ক্সবাদী বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী পুরুষ লেখক বিষয়শ্রেণী:মুন্সীগঞ্জ জেলার লেখক বিষয়শ্রেণী:বাংলাদেশী সম্পাদক
পন্ডিচেরি জাদুঘর (ফরাসি: Musée de Pondichéry) ভারতের পন্ডিচেরিতে ১৯৮৩ সালে স্থাপিত, একটি শিল্প ও ইতিহাস জাদুঘর। শহরের ইশ্বরণ কোভিল সড়কে ভারতি উদ্যানে অবস্থিত স্থাপনাটি পন্ডি জাদুঘর নামেও পরিচিত। চোল সাম্রাজ্যের সময়কালের হারিয়ে যাওয়া সূক্ষ্ম মোমের ব্রোঞ্জের ভাস্কর্য এবং আরিকামেডুর প্রত্ন সংগ্রহের জন্য বিখ্যাত।   সজ্জা  পন্ডিচেরি জাদুঘরের সংগ্রহ ৯টি ভিন্ন প্রদর্শনী কক্ষে সজ্জিত। এরমধ্যে উপনিবেশ আমলের ফরাসি নিদর্শন আছে দুইটি গ্যলারিতে। প্রথমটি পন্ডিচেরির ফরাসি গভর্নরের ব্যক্তিগত আসবাব ও গুটেনবার্গ মন্ডেলের হস্তচালিত মুদ্রণযন্ত্র নিয়ে ফরাসি ভারত গ্যালারি সজ্জিত। দ্বিতীয়টি গভর্নরের বৈঠকখানা, খাবার ও শোবার ঘরের সংরক্ষিত প্রতিকৃতি।  প্রত্নতত্ব অংশে মেগালিথিক ও নিওলিথিক যুগের  প্রাপ্ত বস্তু; ব্রোঞ্জ গ্যালারিতে বিভিন্ন মূর্তি সহ চোল, বিজয়নগর ও নায়াক সম্রাজ্যে পুজা-অর্চনায় ব্যবহৃত সামগ্রীর দর্শনের জন্য রাখা হয়েছে। উত্তরের উঠানে খোলা আকাশের নিচে রাখা হয়ছে চোল ও পল্লব সম্রাজ্যের বিভিন্ন ভাস্কর্য। ফরাসিদের উপনিবেশ স্থাপনে সাহায্যকারী কনকরায় মুদালিয়ারের গরুর গাড়ি এবং অপর একটি সজ্জিত পালকি রাখা হয়েছে দক্ষিণের উঠানে।  সামরিক গ্যালারিতে পুদুচেরিতে ব্যবহৃত ফরাসি ও স্থানীয় সৈন্যদের ব্যবহৃত বিভিন্ন ধরণের তরবারি, বর্শা, বন্দুক, বন্দুক, পিস্তল, কামান, কামানের গোলা,  একটি আদিম ধরণের তীর-ধনুক, ছোরা, ছদ্মবেশী অস্ত্র সহ হাঁটার লাঠি, লোহা এবং কাঠের সরঞ্জাম এবং একটি বুমেরাং আছে। পুদুচেরির অদূরে ওসুদোউ গ্রামের একটি সমাধিস্থল থেকে উদ্ধার করা একটি মরিচা পড়া রোমান তরবারি এ গ্যালারিতে রাখা সবচেয়ে প্রাচীন বস্তু।  এছাড়াও শিল্প গ্যালারিতে ফ্রান্স এবং পুদুচেরির কারিগরদের দ্বারা তৈরি বিভিন্ন ধরণের হস্তনির্মিত জিনিসপত্র এবং ভূতাত্ত্বিক বিভাগে পুদুচেরির প্রধান খনিজ সম্পদ গঠনকারী বালি, খোলস, পিট, নুড়ি, চুনাপাথর এবং কাদামাটির নমুনা দিয়ে সাজানো হয়েছে।   উল্লেখযোগ্য সংগ্রহ চোল সম্রাজ্যের ব্রোঞ্জ মূর্তি ও আরিকামেডির প্রত্ন সংগ্রহ ছাড়াও পন্ডিচেরিতে ফরাসি উপনিবেশ আমলের বিভিন্ন নিদর্শন সমৃদ্ধ। জাদুঘরের সংগ্রহে ৮১টি চোল ব্রোঞ্জ ভাস্কর্য রয়েছে, যা চোল, বিজয়নগর ও নায়াক সম্রাজ্যের ব্রোঞ্জের বৃহত্তম সংগ্রহগুলির মধ্যে একটি। খ্রিস্টপূর্ব প্রথম শতাব্দীর শেষভাগ থেকে প্রথম এবং দ্বিতীয় শতাব্দী পর্যন্ত আধুনিক পন্ডিচেরির ঠিক উত্তরে অবস্থিত একটি গ্রীক বাণিজ্য বন্দর আরিকামেডুতে প্রত্নতাত্ত্বিক খনন থেকে প্রাপ্ত তৈজসপত্র, মৃৎ নির্মিত পাত্র, দুর্লভ মুদ্রা এ জাদুঘরে সংরক্ষিত হয়েছে।  অন্যান্য উল্লেখযোগ্য সংগ্রহের মধ্যে বিভিন্ন প্রস্তর মূর্তি, প্রাক- খ্রিস্ট যুগের রোমান ও গ্রীক পাত্রের টুকরা, ফসিল, পন্ডিচেরির ফরাসি গভর্নর দ্যুপ্লেক্স (১৭৪২-১৭৫৪) কার্যালয়, শয়নকক্ষ ও চেয়ার, এবং কবি সুব্রহ্মণ্য ভারতী সম্পাদিত দৈনিক তামিল পত্রিকা বিজয়ার একটি মুদ্রণ উল্লেখযোগ্য।    তথ্যসূত্র   বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:ভারতের শিল্পকলা জাদুঘর ও গ্যালারি বিষয়শ্রেণী:১৯৮৩-এ ভারতে প্রতিষ্ঠিত
রাণীহাটি বহুমুখী উচ্চ বিদ্যালয়  চাঁপাইনবাবগঞ্জ জেলার শিবগঞ্জ উপজেলায় অবস্থিত । এটি ১৯৪৮ সালে প্রতিষ্ঠিত হয়েছিল ।   ইতিহাস বর্তমানে চাঁপাইনবাবগঞ্জ শিবগঞ্জ উপজেলাটি তৎকালীন ব্রিটিশ বঙ্গ প্রদেশের মালদহ জেলার বৃহতম থানা ছিল শিবগঞ্জ । রাণীহাটি গ্রামে ১৯৪০ সালের কোন এক সময় একটি মিডিয়াম ইংলিশ স্কুল চালু হয়েছিল । সেই সময় এলাকায় কোন উচ্চ বিদ্যালয় না থাকায় এলাকার সুধীজন ও বিদ্যানুরাগী ব্যক্তিগন শিক্ষা বিস্তারের লক্ষে মিডিয়াম ইংলিশ স্কুলকে প্রায় ৩ (তিন) একর জমির উপর ১৯৪৮ সালে রাণীহাটি উচ্চ বিদ্যালয়ে উন্নীত করেন; যাতে এলাকায় শিক্ষানুরাগী ব্যক্তিগন অন্যতম ভূমিকা রাখেন ।  সফলতা প্রতিবছর স্কুল থেকে শিক্ষার্থীরা সাফল্যতার সাথে জিপিএ-৫ পেয়ে আসছে।http://archive.ittefaq.com.bd/index.php/index.php?ref=MjBfMDZfMTBfMTRfMV8yNV8xXzEzNjk1Nw==  খেলার মাঠ রাণীহাটি স্কুলের মাঠটি রাণীহাটি ফুটবল মাঠ নামেই পরিচিত। মাঠটিতে সারাবছর খেলাধুলা হয়ে থাকে । যেমনঃ ফুটবল,ক্রিকেট,ভলিবল ইত্যাদি । এছাড়া বিভিন্ন জাতীয় দিবসে আলোচনা সভা অনুষ্ঠিত হয়ে থাকে ।   তথ্যসূত্র   বিষয়শ্রেণী:চাঁপাইনবাবগঞ্জ জেলার বিদ্যালয়
ব্যবহার  এই টেমপ্লেটে তিনটি গুরুত্বপূর্ণ পরামিতি রয়েছে, দুটি ঐচ্ছিক। আবশ্যিক পরামিতিটি হল আইডি, যা বক্স অফিস মোজো ওয়েবসাইটের অদ্বিতীয় নির্দিষ্ট লেখা যা একটি চলচ্চিত্রের ইউনিফর্ম রিসোর্স আইডেন্টিফায়ার হিসেবে ব্যবহৃত হয়। ঐচ্ছিক পরামিতিগুলো হল শিরোনাম, যা নিবন্ধে কি নামে দেখাবে তা নির্দিষ্ট করে এবং আইএনটিএল, যা মার্কিন যুক্তরাষ্ট্রের বাইরে চলচ্চিত্রের অন্য কোন প্রাথমিক ভৌগোলিক বাজার নির্দেশ করতে ব্যবহৃত হয় (নিচে উদাহরণ দেখুন)।   মার্কিন যুক্তরাষ্ট্রের চলচ্চিত্রের পরামিতি  {{মোজো শিরোনাম|id= |title=}}  আন্তর্জাতিক চলচ্চিত্রের পরামিতি  {{মোজো শিরোনাম|id= |title= |intl=}}   উদাহরণ  মার্কিন চলচ্চিত্র অ্যাভাটার-এর ক্ষেত্রে: {{মোজো শিরোনাম|id=avatar |title=Avatar}} যার ফলাফল হল:  জাপানি চলচ্চিত্র রাশোমোন-এর ক্ষেত্রে: {{মোজো শিরোনাম|id=rashomon |title=Rashomon |intl=yes}} যার ফলাফল হল:  Note the somewhat different formatting of the ID field compared to U.S. films, and the addition of the INTL field.  পোলীয় চলচ্চিত্র Listy do M.-এর ক্ষেত্রে: {{মোজো শিরোনাম|id=_fLISTYDOM01 |title=Listy do M. |intl=yes}} যার ফলাফল হল:  Again, note that the INTL field is always required for films primarily released outside the United States.   আরও দেখুন
রবার্ট মেলাঙ্কটন মেটক্যাফ (জন্ম এপ্রিল ৭, ১৯৪৬) একজন মার্কিন তড়িৎ প্রকৌশলী। তিনি ইথারনেট এর সহ-উদ্ভাবক। তিনি ইউনিভার্সিটি অব টেক্সাস অ্যাট অস্টিন এর তড়িৎ প্রকৌশলের অধ্যাপক এবং ডিরেক্টর অব ইনোভেশন।  জীবনী মেটক্যাফ ম্যাসাচুসেট্‌স ইনস্টিটিউট অফ টেকনোলজি থেকে ১৯৬৯ সালে তড়িৎ প্রকৌশল ও এমআইটি স্লোন স্কুল অব ম্যানেজমেন্ট থেকে ইন্ডাস্ট্রিয়াল ম্যানেজমেন্ট এ বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে এমএস এবং ১৯৭৩ সালে পিএইচডি ডিগ্রি অর্জন করেন।  আরো দেখুন ডেভিড বগস  তথ্যসূত্র   বহিঃসংযোগ    An interview with Robert Metcalfe  Interview ITworld  A more detailed interview  Video - The History of Ethernet   Why IT Matters  Video Interview of Robert Metcalfe on March 10, 2009 at the Computer History Museum    বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:আইইইই মেডেল অব অনার বিজয়ী বিষয়শ্রেণী:গ্রেস মারে হপার অ্যাওয়ার্ড বিজয়ী বিষয়শ্রেণী:মার্কনি প্রাইজ বিজয়ী বিষয়শ্রেণী:১৯৪৬-এ জন্ম বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:মার্কিন তড়িৎ প্রকৌশলী বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:জীবিত ব্যক্তি বিষয়শ্রেণী:টুরিং পুরস্কার বিজয়ী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি
নাজিরপুর কলেজ পিরোজপুর জেলার নাজিরপুর উপজেলা সদরে অবস্থিত একটি উচ্চমাধ্যমিক ও স্নাতক ডিগ্রী প্রদানকারী প্রাচীন শিক্ষাপীঠ।   ইতিহাস  নাজিরপুর কলেজ নাজিরপুর উপজেলার একটি প্রাচীন মহাবিদ্যালয়। এটি ১৯৭২ সালে প্রতিষ্ঠিত হয়। পুর্বে এর নাম ছিলো নাজিরপুর শহিদ জিয়া কলেজ যা পরিবর্তিত হয়ে নাজিরপুর কলেজ হয়েছে। এটি নাজিরপুর উপজেলার একটি গুরুত্বপূর্ণ শিক্ষাপ্রতিষ্ঠান। এখান থেকে অনেক সম্মানিত ব্যক্তি শিক্ষা গ্রহণ করেছেন।  অধিভুক্তি  কলেজটিত স্নাতক শ্রেণি জাতীয় বিশ্ববিদ্যালয় অধিভুক্ত। উচ্চ মাধ্যমিক শ্রেণির শিক্ষা কার্যক্রম মাধ্যমিক ও উচ্চ মাধ্যমিক শিক্ষা বোর্ড, বরিশাল এর অধীনে পরিচালিত হয়।  ছাত্রাবাস   খেলার মাঠ  নাজিরপুর কলেজে রয়েছে একটি সুবিশাল ফুটবল মাঠ। সেখানে বছরে বিভিন্ন টুর্নামেন্ট অনুষ্ঠিত হয়।   একাডেমিক বিষয়  নাজিরপুর কলেজে উচ্চমাধ্যমিকের পাশাপাশি স্নাতকের বিষয়েও শিক্ষার্থীগণ অধ্যায়ন করছে।  উচ্চমাধ্যমিক   বিজ্ঞান বিভাগ  মানবিক বিভাগ  ব্যবসা বিভাগ  স্নাতক   ম্যানেজমেন্ট বিভাগ  রাষ্ট্রবিজ্ঞান বিভাগ  সমাজকর্ম বিভাগ  বাংলা বিভাগ   প্রাক্তন শিক্ষার্থী    তথ্যসূত্র   বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পিরোজপুর জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিবরণ {{futsal|nation|variant|size=optional|name=optional}}  Produces a flag icon attached to a wikilinked national futsal team article. স্থিতিমাপসমূহ nation — Use either the name of the nation or the three-letter country code as used by FIFA variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরণ {{futsal|Spain}} →  {{futsal|TPE}} →  {{futsal|Catalonia}} →  {{futsal|BRA|name=BRA}} →   আরও দেখুন টেমপ্লেট:futsal-rt — for rendering the flag on the right টেমপ্লেট:futsal-big — for rendering a larger flag, with the team name underneath the flag :বিষয়শ্রেণী:জাতীয় বাস্কেটবল দল
মুফতি ওয়ালি হাসান টঙ্কি (১৯২৪ - ৩ ফেব্রুয়ারি ১৯৯৫) (উর্দু: ) একজন পাকিস্তানি মুফতি, ইসলামি পণ্ডিত, বিচারক ও লেখক ছিলেন।   প্রাথমিক জীবন এবং শিক্ষা  ওয়ালি হাসান ১৯২৪ সালে টঙ্ক জেলার মুফতি আনোয়ারুল হাসান খানের ঘরে জন্মগ্রহণ করেন। তার পিতা ও পিতামহ মুফতি মুহাম্মদ হাসান খান টঙ্কের শরিয়া আদালতে মুফতি ছিলেন। তিনি তার বাবার কাছ থেকে ফার্সি এবং আরবির বিভিন্ন বই অধ্যয়ন করেন। তার বাবা তার ১১ বছর বয়সকালে মারা যান। ১৯৩৬ সালে তার পিতামহ মুফতি হায়দার হাসান খান তাকে দারুল উলুম নাদওয়াতুল উলামাতে ভর্তি করান এবং তিনি সেখানে চার বছর পড়াশোনা করেন। এবং তারপরে তিনি টঙ্কে তার কাকার কাছ থেকে বিভিন্ন বই অধ্যয়ন করেন। তার পিতামহের মৃত্যুর পর তিনি টঙ্কের শরিয়া আদালতে অনেক বছর কাজ করেছিলেন। এই সময়ের মধ্যে তিনি এলাহাবাদ বিশ্ববিদ্যালয় থেকে মৌলভী পরীক্ষায় এবং পাঞ্জাব বিশ্ববিদ্যালয় থেকে মৌলভী আলিম ও ফাজিল পরীক্ষায় উত্তীর্ণ হন। তারপর মাজাহির উলুমে ভর্তি হয়ে দারসে নিজামি সম্পূর্ণ করেন। এরপর তিনি হুসাইন আহমদ মাদানির অধীনে দারুল উলুম দেওবন্দে অধ্যয়ন করেন।   কর্মজীবন  পড়াশোনা শেষে তিনি ভারত বিভাগ হওয়ার আগ পর্যন্ত ছফ্রা গুগোরের শরিয়া আদালতে মুফতি ও বিচারক ছিলেন। তিনি পাকিস্তানে পাড়ি জমান এবং করাচির মেট্রোপলিস উচ্চ বিদ্যালয়ে শিক্ষকতা করেন। পরে তিনি মাদ্রাসা ইমদাদুল উলুম এবং জামিয়া উলুম-উল-ইসলামিয়াতে শিক্ষকতা করেন।  তিনি ইকরা রওজাতুল আটফাল ট্রাস্ট প্রতিষ্ঠা করেছিলেন এবং এর প্রথম সভাপতি হিসাবেও দায়িত্ব পালন করেছিলেন।   রচনাবলী  টঙ্কি বহু বই লিখেছেন এবং তার নিবন্ধগুলি বিভিন্ন জার্নালে প্রকাশিত হয়েছিল। তার বইগুলির মধ্যে রয়েছে:   তাজকিরা আউলিয়ায়ে হিন্দ ওয়া পাকিস্তান  আয়েলি কাওয়ানীন শরীয়ত কি রোশনি মেঁ  বিমা কি হকিকত  কুরবানী কে আহকাম মাসাইল  ফিতনা ইনকার-ই-হাদিস   মৃত্যু  ১৯৯৫ সালের ৩ ফেব্রুয়ারি শুক্রবার তিনি মারা যান। আবদুল রশীদ নোমানীর নেতৃত্বে তার জানাজার নামাজ পড়ে তার ইচ্ছানুসারে তাকে দারুল উলুম করাচি কবরস্থানে দাফন করা হয়।   তথ্যসূত্র    গ্রন্থপঞ্জি     বিষয়শ্রেণী:করাচির ব্যক্তি বিষয়শ্রেণী:শরিয়া বিচারক বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানের প্রধান মুফতি বিষয়শ্রেণী:১৯৯৫-এ মৃত্যু বিষয়শ্রেণী:১৯২৪-এ জন্ম বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী বিষয়শ্রেণী:টঙ্ক জেলার ব্যক্তি বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:জাকারিয়া কান্ধলভির শিষ্য
হিন্দু তামিল থিসাই  (কথ্য:দ্য হিন্দু তামিল নামে পরিচিত) হ'ল একটি তামিল দৈনিক পত্রিকা, যার সদর দফতর চেন্নাইয়ে। এটি দ্য হিন্দু গ্রুপ প্রকাশ করেছে। প্রথম সংখ্যা প্রকাশিত হয়েছে ১ সেপ্টেম্বর, ২০১৩।  এটি চেন্নাই সহ সাতটি কেন্দ্রে ছাপা হয়। মুদ্রণ কেন্দ্রগুলি চেন্নাই, কোয়েম্বাটুর, মাদুরাই, তিরুচিরাপল্লি, তিরুবন্তপুরম, বেঙ্গালুরু এবং তিরুপাঠিতে রয়েছে। তামিল পত্রিকায় ব্যবসা, শিক্ষা, জ্ঞান, খেলাধুলা, কুইজ এবং বিনোদন সম্পর্কিত সংবাদগুলি অন্তর্ভুক্ত করা হয়েছে।    তথ্যসূত্র    বহিঃসংযোগ    হিন্দু তামিল ওয়েবসাইট  বিষয়শ্রেণী:তামিল ভাষার সংবাদপত্র বিষয়শ্রেণী:দ্য হিন্দু গ্রুপ বিষয়শ্রেণী:ভারতের তামিল ভাষার সংবাদপত্র বিষয়শ্রেণী:চেন্নাইয়ের গণমাধ্যম বিষয়শ্রেণী:২০১৩-এ প্রতিষ্ঠিত সংবাদপত্র
গ্র্যান্ড ফিনালি হলো আমেরিকান টেলিভিশন ধারাবাহিক রূপলস ড্র্যাগ রেস-এর দশম মৌসুমের চতুর্দশ পর্ব। এটি মূলত ২০১৮ সালের ২৮শে জুন প্রচারিত হয়।   পর্ব  থাম্ব|অ্যাকোয়ারিয়া সকল প্রতিযোগী সরাসরি সম্প্রচারিত গ্র্যান্ড ফিনালিতে প্রত্যাবর্তন করেন। মোনেত এক্স চেঞ্জকে এই মৌসুমের মিস কনজেনিয়ালিটি হিসেবে ঘোষণা করা হয়। এরপর রূপল ঘোষণা করেন যে শেষ চার প্রতিযোগী জয়ের জন্য একটি ঠোঁট মেলানো টুর্নামেন্টে অংশ নেবে।  প্রথম ঠোঁট মেলানো প্রতিযোগিতাটি হয় এশিয়া ওহারা এবং ক্যামেরন মাইকেলসের মধ্যে, যারা জ্যানেট জ্যাকসনের "ন্যাস্টি" (১৯৮৬) গানে প্রতিযোগিতা করেন। ক্যামেরন মাইকেলস ঠোঁট মেলানো প্রতিযোগিতায় জয়লাভ করেন এবং এশিয়া ওহারা প্রতিযোগিতা থেকে বাদ পড়েন। দ্বিতীয় ঠোঁট মেলানো প্রতিযোগিতাটি হয় অ্যাকোয়ারিয়া এবং ইউরেকার মধ্যে, যারা জ্যানেট জ্যাকসনের "ইফ" (১৯৯৩) গানে প্রতিযোগিতা করেন। দুজনকেই ঠোঁট মেলানো প্রতিযোগিতার বিজয়ী ঘোষণা করা হয় এবং তারা চূড়ান্ত রাউন্ডে চলে যান।  চূড়ান্ত ঠোঁট মেলানো প্রতিযোগিতাটি হয় অ্যাকোয়ারিয়া, ইউরেকা এবং ক্যামেরন মাইকেলসের মধ্যে, যারা আরিয়ানা গ্রান্দে, জেসি জে এবং নিকি মিনাজের "ব্যাং ব্যাং" (২০১৪) গানে প্রতিযোগিতা করেন। অ্যাকোয়ারিয়া চূড়ান্ত বিজয়ী ঘোষিত হন, এবং ইউরেকা এবং ক্যামেরন মাইকেলস রানার্স-আপ স্থান অর্জন করেন।   উৎপাদন  পর্বটি মূলত ২০১৮ সালের ২৮শে জুন প্রচারিত হয়।   তথ্যসূত্র   বিষয়শ্রেণী:রূপলস ড্র্যাগ রেস
গোপীনাথপুর বিএম টেকনিক্যাল কলেজ  জয়পুরহাট জেলার আক্কেলপুর উপজেলায় অবস্থিত । এটি বাংলাদেশ কারিগরি শিক্ষা বোর্ড অধীনে পরিচালিত হয়। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজ হিসাবে স্বীকৃতি পেয়েছে ।    ইতিহাস গোপীনাথপুর ইউনিয়নে একমাত্র টেকনিক্যাল কলেজ। গোপীনাথপুর বিএম টেকনিক্যাল কলেজ ২০০৬ সালে প্রতিষ্ঠা লাভ করে । এই কলেজের ইএন নাম্বার 134371  ।    অর্জন  বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গেীরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।   শিক্ষা কার্যক্রম    কম্পিউটার  ফুড এন্ড বেভারেজ  ইলেকট্রিক্যাল   সহশিক্ষা কর্মসূচী   স্কাউটিং  খেলাধুলা (অ্যাথলেটিক্স, ক্রিকেট ও ফুটবল)  বিতর্ক  সাংস্কৃতিক অনুষ্ঠান  শিক্ষা সফর ইত্যাদি  অবকাঠামো একটি পাকা ও একটি টিনশেট  ১ তলা ভবন রয়েছে । প্রায় ৩২০ জন শিক্ষাথী রয়েছে।    আরও দেখুন   বাংলাদেশের কলেজের তালিকা  তথ্যসূত্র  বিষয়শ্রেণী:জয়পুরহাট জেলার মহাবিদ্যালয় বিষয়শ্রেণী:আক্কেলপুর উপজেলার শিক্ষাপ্রতিষ্ঠান
ধন্যি মেয়ে একটি বাংলা হাস্যরসাত্মক রোমান্টিক চলচ্চিত্র। এই ছবিটি অরবিন্দ মুখোপাধ্যায়ের পরিচালনায় ১৯৭১ সালে মুক্তি পায়। এই ছবির সুরকার ছিলেন নচিকেতা ঘোষ। এই সিনেমার চিত্রগ্রহণ হয় হাওড়া জেলার জগৎবল্লভপুরে।  কাহিনী কলকাতার সচ্ছল ব্যবসায়ী কালিগতি দত্ত একজন ফুটবল পাগল মানুষ। তার নিজের ক্লাব সর্বমঙ্গলা স্পোর্টিং ক্লাবের প্রধান খেলোয়াড় তার ভাই বগলা ও শ্যালক ঘণ্টেশ্বর। নিঃসন্তান কালীগতি ও তার স্ত্রী বগলাকে পুত্রস্নহে মানুষ করেন। তার দল হাড়ভাঙ্গা গ্রামে শিল্ড ফাইন্যাল খেলতে যায়। ম্যাচ জিতলেও গ্রামের জিমিদার ও হাড়ভাঙা ক্লাবের সভাপতি গোবর্ধন চৌধুরী তার ভাগ্নি মনসার সাথে জোর করে বগলার বিয়ে দিয়ে দেয়। মনসা অনাথ, অবিহেলায় মামার বাড়িয়ে মানুষ কিন্তু বগলার বাড়ির প্রিয়পাত্রী হয়ে ওঠে যদিও কালীগতি এই বিবাহ স্বীকার করেন না। যদিও বগলা ও মনসার মধ্যে মধুর সম্পর্ক গড়ে ওঠে। মনসাকে জোর করে ফেরত পাঠিয়ে দেন কালিগতি। শিল্ড ফাইন্যালের বদলা নিতে দলবল নিয়ে তিনি আবার যান হাড়ভাঙা গ্রামে ম্যাচ জিতে আসার জন্যে।  অভিনয়  উত্তম কুমার - কালিগতি দত্ত  সাবিত্রী চট্টোপাধ্যায় - কালিগতির স্ত্রী  রবি ঘোষ - ভট্টাচার্য  জয়া বচ্চন - মনসা  তপন চট্টোপাধ্যায় - ঘণ্টেশ্বর  পার্থ মুখোপাধ্যায় - বগলা  নৃপতি চট্টোপাধ্যায়  তথ্যসূত্র  বহিঃসংযোগ    বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:অরবিন্দ মুখোপাধ্যায় পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র